2015. február 4-én, szerdán rendhagyó fizika órán vehettek részt a Kazinczy Ferenc Tagiskola diákjai.

Az iskola aulájában a budapesti ELMÜ energetikai szolgáltató vállalat támogatásával működő FIZIBUSZ munkatársa, Tóth Pál interaktív, rendkívül hangulatos, érdekes előadásban hívta fel diákjaink figyelmét az energiatakarékos, környezettudatos életmód fontosságára.

Olyan látványos kísérleteket mutatott be, melyeket általános iskolai környezetben nehéz megvalósítani: a diákok megismerkedhettek a folyékony nitrogénnel, az anyagok hőmérséklettől függő tulajdonságaival, elektrosztatikai kísérleteket figyelhettek meg.

A legsikeresebb kísérletben Kovács Nikol 4. osztályos diák haját töltöttük fel generátor segítségével.

Ökoiskolai működésünk egyik maradandó élményévé vált e délelőtt, amikor nemcsak látványos kísérleteket láthattak tanulóink, hanem hasznos információkat tudtak meg az energia fogalmáról, a környezettudatosságról.

Az eseményen készült képek a Galériában megtekinthetők!

Kincsesbánya, 2015. február 8.

Horváth Istvánné

szaktanár